sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirlar Mahkamasining 1996-yil 27-dekabrdagi 459-son qarori (Oʻzbekiston Respublikasi QT, 1996-y., 12-son, 37-modda) bilan tasdiqlangan Oʻzbekiston Respublikasi Ijtimoiy taʼminot vazirligi huzuridagi Pensiya jamgʻarmasi toʻgʻrisidagi Nizomning 7-bandi uchinchi xatboshi “shaxslardan” soʻzidan soʻng “(kichik va oʻrta korxonalar, mikrofirmalar bundan mustasno), shuningdek, tegishli organlardan” soʻzlari bilan toʻldirilsin. 4. Vazirlar Mahkamasining 1999-yil 26-iyuldagi 362-son qarori (Oʻzbekiston Respublikasi QT, 1999-y., 7-son, 42-modda) bilan tasdiqlangan Oʻzbekiston Respublikasi Makroiqtisodiyot va statistika vazirligi huzuridagi Iqtisodiy nochor korxonalar ishlari qoʻmitasi toʻgʻrisidagi Nizomning 9-bandi oʻn birinchi xatboshi “xoʻjalik yurituvchi subyektlar rahbarlari” soʻzlaridan soʻng “(kichik va oʻrta korxonalar, mikrofirmalar bundan mustasno)” soʻzlari bilan toʻldirilsin.
BOLALARNI BOSHQA MAMLAKATLARGA OʻGʻIRLAB OLIB KETISHNING FUQAROLIK JIHATLARI TOʻGʻRISIDAGI GAAGA KONVENSIYASINI AMALGA OSHIRISH BOʻYICHA TASHKILIY CHORA-TADBIRLAR TOʻGʻRISIDA
(resolution, 2000-05-18)

Oʻzbekiston Respublikasining Bolalarni boshqa mamlakatlarga oʻgʻirlab olib ketishning fuqarolik jihatlari toʻgʻrisidagi Gaaga Konvensiyasiga qoʻshilganligi munosabati bilan hamda vazirliklar va idoralar, joylardagi davlat hokimiyati organlari faoliyatini muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligi Bolalarni boshqa mamlakatlarga oʻgʻirlab olib ketishning fuqarolik jihatlari toʻgʻrisidagi Gaaga Konvensiyasidan kelib chiqadigan majburiyatlarning bajarilishini taʼminlash boʻyicha markaziy organ etib tayinlansin. 2. Belgilab qoʻyilsinki, markaziy organning Gaaga Konvensiyasi doirasidagi koʻrsatmalari Oʻzbekiston Respublikasining barcha vazirliklari, idoralari va joylardagi davlat hokimiyati organlari tomonidan bajarilishi majburiydir. 3. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda Bolalarni boshqa mamlakatlarga oʻgʻirlab olib ketishning fuqarolik jihatlari toʻgʻrisidagi Gaaga Konvensiyasini amalga oshirishga doir tadbirlarni bir oy muddatda ishlab chiqsin va tasdiqlasin. 4. Mazkur qarorning bajarilishini nazorat qilish Bosh vazir oʻrinbosari, Oʻzbekiston Respublikasi Vazirlar Mahkamasining Oila, onalik va bolalikni ijtimoiy muhofaza qilish kompleksi rahbari D.M. Gʻulomova zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASI QIShLOQ VA SUV XOʻJALIGI VAZIRLIGI HUZURIDAGI OʻRMON XOʻJALIGI BOSh BOShQARMASI FAOLIYATINI TAShKIL ETISh MASALALARI TOʻGʻRISIDA” 2000-YIL 20-MARTDAGI 98-SON QARORIGA 1-ILOVAGA QOʻShIMChALAR KIRITISh HAQIDA
(resolution, 2001-01-17)

Vazirlar Mahkamasi qaror qiladi: Oʻzbekiston Respublikasi Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi tarkibiga kiruvchi korxonalar roʻyxatiga (Oʻzbekiston Respublikasi Vazirlar Mahkamasining 2000-yil 20-martdagi 98-son qaroriga 1-ilova) quyidagilar kiritilsin: Oʻrmon xoʻjaligi boshqarmasi huzuridagi “Mashina-traktor parki” korxonasi Shofirkon oʻrmon xoʻjaligi uchastkasi Peshku oʻrmon xoʻjaligi uchastkasi Romiton oʻrmon xoʻjaligi uchastkasi Jizzax oʻrmon xoʻjaligi Bahoriston oʻrmon xoʻjaligi uchastkasi Muborak oʻrmon xoʻjaligi Koson oʻrmon xoʻjaligi uchastkasi Samarqand oʻrmon xoʻjaligi Nurobod oʻrmon xoʻjaligi uchastkasi Bobur nomidagi oʻrmon xoʻjaligi uchastkasi Oʻrmon meliorativ texnikumi
SUDYALARNI TANLASh VA LAVOZIMLARGA TAVSIYA ETISh BOʻYIChA OLIY MALAKA KOMISSIYASINI TUZISh TOʻGʻRISIDA
(decree, 2017-04-17)

Sud hokimiyatining mustaqilligini taʼminlash, sudyalarni tanlash va joy-joyiga qoʻyish ishlarini yanada takomillashtirish, sudyalik lavozimlariga yetuk, bilimdon va pok mutaxassislarni tavsiya etishda qonunchilik va ijtimoiy adolat tamoyillariga rioya etish maqsadida: 1. Oʻzbekiston Respublikasi Prezidenti huzurida sudyalarni tanlash va lavozimlarga tavsiya etish boʻyicha Oliy malaka Komissiyasi tuzilsin. Uning tarkibi va Nizomi 1*, 2-ilovalarga muvofiq tasdiqlansin. 2. Komissiya oʻz faoliyatini Oʻzbekiston Respublikasi Konstitutsiyasi, “Sudlar toʻgʻrisida”gi Qonun, Oʻzbekiston Respublikasi Prezidentining kadrlar siyosatini roʻyobga chiqarishga qaratilgan farmon va farmoyishlari hamda mazkur Nizom asosida amalga oshiradi. Komissiyaning asosiy vazifalari sudyalik lavozimlariga kadrlarni tanlash va joy-joyiga qoʻyishning demokratik asoslarini takomillashtirish, sudyalarni lavozimlarga tayinlash masalalarini hal etish chogʻida qonunchilik va ijtimoiy adolat kafolatlarini, shuningdek sud hokimiyatining mustaqilligini taʼminlashdan iborat deb belgilansin. 3. Ushbu Farmon qabul qilinishi munosabati bilan Oʻzbekiston Respublikasi Prezidentining 1999-yil 30-iyuldagi F-1038-sonli Farmoyishi oʻz kuchini yoʻqotgan deb hisoblansin. 4. Mazkur Farmonning bajarilishini nazorat qilish Davlat maslahatchisi Oʻ. Komilov zimmasiga yuklatilsin.
VALYUTA VA EKSPORT-IMPORT OPERATSIYALARI BOʻYIChA HISOB VA HISOBOT TARTIBINI TAKOMILLAShTIRISh TOʻGʻRISIDA
(resolution, 2001-10-25)

Valyuta bozorini erkinlashtirish jarayonlarini yanada chuqurlashtirish, valyuta operatsiyalari boʻyicha buxgalteriya hisobi va hisobotini yuritish, eksport-import operatsiyalari boʻyicha bojxona toʻlovlarini hisoblab chiqish va hisob-kitob tartibini maqbullashtirish maqsadida Vazirlar Mahkamasi qaror qiladi: 2. Oʻzbekiston Respublikasi Markaziy banki, Moliya vazirligi, Makroiqtisodiyot va statistika vazirligi manfaatdor vazirliklar va idoralar bilan birgalikda: banklararo valyuta bozorida belgilanadigan birjadan tashqari valyuta kursini qayd etish va eʼlon qilish tartibini ishlab chiqsinlar va tasdiqlasinlar, koʻrsatib oʻtilgan tartib 2000-yil 1-maydan joriy qilinishini taʼminlasinlar; xorijiy valyutadagi operatsiyalarni buxgalteriya hisobi, statistika hisoboti va boshqa hisobotlarda aks ettirish tartibini ishlab chiqsinlar va tasdiqlasinlar. 3. Oʻzbekiston Respublikasi Davlat soliq qoʻmitasi, Davlat bojxona qoʻmitasi, Monopoliyadan chiqarish va raqobatni rivojlantirish davlat qoʻmitasi xoʻjalik yurituvchi subyektlar tomonidan tovarlar va xizmatlar narxlarining asossiz, sunʼiy ravishda oshirilishiga yoʻl qoʻymaslik va bunday urinishlarning oldini olish boʻyicha zarur kompleks chora-tadbirlar amalga oshirilishini taʼminlasinlar, bunda ijtimoiy ahamiyatli tovarlar narxlariga alohida eʼtiborni qaratsinlar. 6. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda ikki hafta muddatda: qonun hujjatlariga mazkur qarordan kelib chiquvchi oʻzgartirish va qoʻshimchalar yuzasidan Vazirlar Mahkamasiga taklif kiritsin; idoraviy normativ hujjatlarni mazkur qarorga muvofiqlashtirsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari B.S. Hamidov zimmasiga yuklansin.
Ikkinchi jahon urushi qatnashchilarini ragʻbatlantirish toʻgʻrisida
(resolution, 2021-02-22)

Umumxalq bayrami 9-may — Xotira va Qadrlash kuni oʻtkazilishi, shuningdek 1941—1945-yillardagi Ikkinchi jahon urushida fashizm ustidan qozonilgan Gʻalabaning 55 yilligi munosabati bilan va urush qatnashchilarini moddiy ragʻbatlantirish maqsadida Vazirlar Mahkamasi qaror qiladi: 1. Ikkinchi jahon urushi nogironlari va qatnashchilariga 5000 (besh ming) soʻm miqdorida bir yoʻla beriladigan pul mukofoti belgilansin. 2. Ushbu qarorni roʻyobga chiqarish bilan bogʻliq sarf-xarajatlar respublika budjeti mablagʻlari hisobidan amalga oshirilsin. 3. Oʻzbekiston Respublikasi Moliya vazirligi, Markaziy banki, Ijtimoiy taʼminot vazirligi, Mudofaa vazirligi, Ichki ishlar vazirligi va Milliy xavfsizlik xizmati mazkur pul mukofotlarining tantanali va bayramona vaziyatda toʻlanishini taʼminlasinlar. 4. Qoraqalpogʻiston Respublikasi Vazirlar Kengashiga, viloyatlar va Toshkent shahar hokimliklariga Madaniyat ishlari vazirligi, Mudofaa vazirligi, Fanlar akademiyasi, Badiiy akademiya, Xotin-qizlar qoʻmitasi, “Maʼnaviyat va maʼrifat” jamoatchilik markazi, “Nuroniy”, “Mahalla” “Kamolot” jamgʻarmalari hamda boshqa jamoat tashkilotlari bilan birgalikda Vatanimiz erkinligi va shaʼni himoyachilarini sharaflashga bagʻishlangan maxsus uchrashuvlar, maʼrifiy-badiiy kechalar oʻtkazishni tashkil etish topshirilsin.
XALQARO SAVDO-KOʻRGAZMA KOMPLEKSINING BIZNES-MARKAZI BINOSIDAN FOYDALANISH MASALALARI TOʻGʻRISIDA
(resolution, 2011-08-11)

Oʻzbekistonda akkreditatsiya qilingan xorijiy firmalar va kompaniyalarning faoliyat koʻrsatishlari uchun xalqaro talablarga mos keluvchi qulay shart-sharoitlar yaratish, Xalqaro savdo-koʻrgazma kompleksining Biznes-markazidan samarali foydalanilishini taʼminlash maqsadida Vazirlar Mahkamasi qaror qiladi: 1. Toshkent shahridagi Xalqaro savdo-koʻrgazma kompleksining Biznes-markazi binosi qurilishi nihoyasiga yetkazilganligi maʼlumot uchun qabul qilinsin. Oʻzbekiston Respublikasi Tashqi iqtisodiy aloqalar vazirligi va Davlat mulki qoʻmitasining ustav jamgʻarmasi 70,8 mln. AQSH dollari miqdorida — koʻrsatib oʻtilgan Biznes-markazning mol—mulki qiymatiga teng boʻlgan ochiq aksiyadorlik jamiyati shaklidagi “Xalqaro Hamkorlik Markazi” kompaniyasini tashkil etish toʻgʻrisidagi taklifiga rozilik berilsin. Xalqaro savdo-koʻrgazma kompleksining Biznes-markazi binosi, eng avvalo, unga xorijiy kompaniyalar, firmalar, banklarning va boshqa xorijiy hamda xalqaro tashkilotlar va tuzilmalarning vakolatxonalarini joylashtirish uchun moʻljallanganligi belgilab qoʻyilsin “Xalqaro Hamkorlik Markazi” kompaniyasiga Biznes-markaz mol-mulkining saqlanishini taʼminlash, shuningdek, uning samarali ishlashini va xalqaro darajada servis xizmati koʻrsatishini tashkil etish masʼuliyati yuklansin. 3. Belgilansinki, “Xalqaro Hamkorlik Markazi” kompaniyasi aksiyalarini sotishdan tushgan barcha mablagʻlar Xalqaro savdo-koʻrgazma kompleksining Biznes-markazi qurilishi uchun jalb qilingan Turkeksimbank kreditini qaytarishga yoʻnaltiriladi. “Xalqaro Hamkorlik Markazi” kompaniyasi muassislariga ustav jamgʻarmasini Turkeksimbank kreditini 2-ilovaga* muvofiq qaytarish davri mobaynida shakllantirish huquqi berilsin. 6. Turkeksimbank krediti boʻyicha majburiyatlarning vaqtida qaytarilishini taʼminlash maqsadida, istisno tariqasida, “Xalqaro Hamkorlik Markazi” kompaniyasi binodan foydalanish boshlangandan boshlab foydadan olinadigan soliqdan, mol-mulk, yer soligʻidan va qoʻshilgan qiymat soligʻidan, shuningdek, Biznes-markazdan foydalanish uchun zarur boʻlgan uskunalar va materiallar importi uchun bojxona toʻlovlaridan (bojxona rasmiylashtirishi uchun yigʻimlar bundan mustasno), boʻshab qoladigan mablagʻlarni kreditni qaytarishga maqsadli yoʻnaltirilgan holda, 4 yil muddatga ozod qilinsin. 7. Mazkur qarorning bajarilishini nazorat qilish Oʻzbekiston Respublikasi Bosh vaziri Oʻ.T. Sultonov zimmasiga yuklansin.
EKOLOGIK XAVFLI MAHSULOTLAR VA ChIQINDILARNI OʻZBEKISTON RESPUBLIKASIGA OLIB KIRIShNI VA ULARNI UNING HUDUDIDAN OLIB ChIQIShNI TARTIBGA SOLISh TOʻGʻRISIDA
(resolution, 2021-05-01)

Vazirlar Mahkamasining “1999—2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-son qaroriga muvofiq va Oʻzbekiston Respublikasiga xavfli chiqindilarni, potensial toksik va kuchli taʼsir qiluvchi zararli moddalarni olib kirishni va ularni olib chiqishni hamda uning hududi orqali tranzit qilishni bartaraf etish maqsadida, shuningdek, ekologik sertifikatsiya tizimini tashkil etish hisobiga mamlakat iqtisodiyotining jahon bozoriga integratsiyalashuvini taʼminlash maqsadida Vazirlar Mahkamasi qaror qiladi: 1. Quyidagilar: Majburiy ekologik sertifikatlanishi zarur boʻlgan mahsulotlar va chiqindilar nomenklaturasi 1-ilovaga* muvofiq; Oʻzbekiston Respublikasida ishlab chiqariladigan mahsulotlarni ekologik sertifikatsiyadan oʻtkazish va ekologik xavfli mahsulotlar hamda chiqindilarni uning hududiga olib kirish va uning hududidan olib chiqishni boshqarish tartibi 2-ilovaga* muvofiq tasdiqlansin. 2. Oʻzbekiston Respublikasi Davlat tabiatni muhofaza qilish qoʻmitasi 2 oy muddatda: mahsulotning ekologik xavfsizligini belgilovchi koʻrsatkichlar va meʼyorlar roʻyxatini ishlab chiqsin; manfaatdor vazirliklar va idoralar bilan birgalikda ekologik xavfli mahsulotlar va chiqindilarni respublika hududiga olib kirish, uning hududidan tranzit qilish va olib chiqishda oʻzaro hamkorlik qilishga doir hujjatlarni tayyorlasin va belgilangan tartibda tasdiqlasin. 3. Vazirliklar va idoralar Oʻzbekiston Respublikasi Davlat tabiatni muhofaza qilish qoʻmitasi tomonidan belgilangan meʼyorlarni hisobga olgan holda mahsulotlar uchun meʼyoriy hujjatlarga ekologik xavfsizlikka nisbatan talablar kiritish ishlarini belgilangan tartibda amalga oshirsinlar. 4. “Oʻzstandart” agentligi ekologik xavfli mahsulotlar uchun meʼyoriy hujjatlarni roʻyxatga olishni Oʻzbekiston Respublikasi Ekologiya va atrof-muhitni muhofaza qilish davlat qoʻmitasi bilan kelishgan holda amalga oshirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari B.S. Hamidov zimmasiga yuklansin.
VAZIRLAR MAHKAMASINING “OʻZEKSAYD” OʻZBEKISTON - AMERIKA QOʻSHMA KORXONASINI TASHKIL ETISH TOʻGʻRISIDA” 1998-YIL 26-OKTABRDAGI 453-SON QARORIGA QOʻSHIMCHALAR KIRITISH HAQIDA
(resolution, 2000-04-13)

“OʻzEksayd” Oʻzbekiston — Amerika qoʻshma korxonasini tashkil etish toʻgʻrisida” 1998-yil 26-oktabrdagi 453-son qarorga qoʻshimchalar kiritish yuzasidan Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi qoʻshma korxona ishlarini bajarish uchun kelayotgan xorijiy mutaxassislarga “OʻzEksayd” qoʻshma korxonasining buyurtmanomalari boʻyicha kelish vizalari rasmiylashtirilishini taʼminlasin, ular konsullik yigʻimlari toʻlashdan ozod qilinsin. 2. Oʻzbekiston Respublikasi Ichki ishlar vazirligi xorijiy mutaxassislarga “OʻzEksayd” qoʻshma korxonasining buyurtmanomalari boʻyicha koʻp martalik vizalar berilishi va ularning muddati uzaytirilishini, shuningdek xorijiy mutaxassislar yashash joyida vaqtincha roʻyxatdan oʻtkazilishini hamda roʻyxatdan oʻtkazish muddati uzaytirilishini taʼminlasin, ular davlat bojlari toʻlashdan ozod qilinsin. 3. “OʻzEksayd” qoʻshma korxonasi masalalari boʻyicha ishlarni bajarish uchun kelayotgan xorijiy mutaxassislarga mahalliy xarajatlarga (yashash, xizmatlar va respublika hududida transportning barcha turlarida yurganlik uchun) Oʻzbekiston Respublikasi fuqarolari uchun belgilangan tariflar boʻyicha milliy valyutada haq toʻlash huquqi berilsin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
DAVRIY MATBUOTNI TARqATUVChI KORXONALARNI QOʻLLAB-QUVVATLASh ChORA-TADBIRLARI TOʻGʻRISIDA
(resolution, 2021-02-22)

Davriy matbuotni tarqatuvchi korxonalar ishi samaradorligini yanada oshirish, bosma nashrlarni respublika aholisiga oʻz vaqtida yetkazish, ularni yetkazib berishni jadallashtirish va tannarxini pasaytirish maqsadida Vazirlar Mahkamasi qaror qiladi: 1. Belgilansinki, “Matbuot tarqatuvchi” aksiyadorlik kompaniyasi va kompaniya tarkibiga kiruvchi korxonalar 2000-yil 1-maydan boshlab 2003-yil 31-dekabrgacha yalpi daromaddan besh foiz miqdorida soliq toʻlaydilar va yalpi daromaddan Respublika yoʻl jamgʻarmasiga 0,5 foiz miqdorida mablagʻ ajratadilar, boʻshab qolgan mablagʻlar matbuot tarqatish tarmoqlarini rivojlantirishga yoʻnaltiriladi. 2. Oʻzbekiston Respublikasi Moliya vazirligi 2000-yil 1-maydan boshlab 2003-yil 31-dekabrgacha “Matbuot tarqatuvchi” aksiyadorlik kompaniyasiga davlat budjetidan davriy matbuotni aviatsiya, temir yoʻlda va maxsus avtotransportda tashish bilan bogʻliq xarajatlarning 50 foizini qoplash uchun maqsadli foydalaniladigan mablagʻlar ajratishni nazarda tutsin. 3. Quyidagilar: Oʻzbekiston Respublikasi Energetika va elektrlashtirish vazirligiga “Matbuot tarqatuvchi” aksiyadorlik kompaniyasi va kompaniya tarkibiga kiruvchi korxonalarga elektr energiyasini “Nosanoat isteʼmolchilar, budjet tashkilotlari” isteʼmolchilar beshinchi guruhi boʻyicha berish; “Oʻzbekiston havo yoʻllari” milliy aviakompaniyasiga bosma nashrlar viloyat markazlari va Qoraqalpogʻiston Respublikasiga har kuni barvaqt yetkazib berilishini nazarda tutgan holda samolyotlar uchishi jadvalini qayta koʻrib chiqish tavsiya qilinsin. 4. Mazkur qarorning bajarilishni nazorat qilish Oʻzbekiston Respublikasi Bosh vazirning oʻrinbosari V.Y. Otayev zimmasiga yuklansin.
TOSHKENT MOLIYA-QURILISH KORPORATSIYASI (“TOSHUYJOYINVESTQURILISH”)NI TUGATISH TOʻGʻRISIDA
(decree, 2025-11-26)

Kapital qurilishni yanada isloh qilish, qurilish tashkilotlari va qurilish industriyasi korxonalarining mustaqilligini kengaytirish, pudrat ishlari bozorini shakllantirish, qurilish qiymatini pasaytirish va sifatini oshirish, ortiqcha boshqaruv boʻgʻinlarini tugatish hisobiga qurilish sohasidagi boshqaruv tizimini takomillashtirish maqsadida: 1. Oʻzbekiston Respublikasi Davlat mulki qoʻmitasining, Toshkent shahar hokimligining hamda Toshkent moliya-qurilish korporatsiyasi “Toshuyjoyinvestqurilish” muassislarining uni tugatish toʻgʻrisidagi taklifi qabul qilinsin. 2. Belgilab qoʻyilsinki, tugatilayotgan “Toshuyjoyinvestqurilish” korporatsiyasi tarkibida boʻlgan pudrat qurilish trestlari va tashkilotlari, sanoat hamda transport korxonalari va boshqa xoʻjalik yurituvchi subyektlar mustaqil yuridik shaxslar sifatida saqlab qolinadi hamda ular amaldagi qonunchilikka muvofiq uyushmalarga va boshqa shakllardagi xoʻjalik birlashmalariga ixtiyoriy ravishda kirish huquqiga egadirlar. 3. Oʻzbekiston Respublikasi Davlat mulki qoʻmitasiga “Toshuyjoyinvestqurilish” korporatsiyasi tarkibida boʻlgan pudrat qurilish trestlarining va ayrim sanoat korxonalarining davlat ixtiyoridagi aksiyalar paketlarini respublikaning fond bozorida erkin savdoda, shu jumladan xorijiy sarmoyadorlarga sotish huquqi berilsin. 4. Oʻzbekiston Respublikasi Prezidentining “Toshkent davlat-aksionerlik qurilish korporatsiyasini tashkil qilish toʻgʻrisida” 1993-yil 8-fevraldagi PF-558-son va “Toshkent moliya-qurilish korporatsiyasi (“Toshuyjoyinvestqurilish”)ni tashkil qilish toʻgʻrisida” 1994-yil 23-dekabrdagi PF-1026-son Farmonlari oʻz kuchini yoʻqotgan deb hisoblansin. 5. Oʻzbekiston Respublikasi Vazirlar Mahkamasi oʻn kun muddatda ushbu Farmonni amalga oshirish yuzasidan qaror qabul qilsin.
Harbiy va muqobil xizmatning belgilangan muddatlarini oʻtab boʻlgan shaxslarni Qurolli Kuchlar saflaridan zaxiraga boʻshatish va fuqarolarni muddatli harbiy va muqobil xizmatga navbatdagi chaqirish toʻgʻrisida
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari saflaridan zaxiraga boʻshatilsin. 2. 1973 — 1982-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 2000-yilning aprel-may oylarida muddatli harbiy va muqobil xizmatga chaqirilsin.
TOShQINGA QARShI FAVQULODDA KOMISSIYA FAOLIYATI MASALALARI TOʻGʻRISIDA
(resolution, 2017-08-28)

Toshqin va seldan koʻrilishi mumkin boʻlgan zararning oldini olish, aholi punktlari, gidrotexnika inshootlari, kanallar, temir yoʻllar va shosse yoʻllar, koʻpriklar va qishloq xoʻjaligi ekinlari saqlanishini taʼminlash ishlarini muvofiqlashtirish maqsadida Vazirlar Mahkamasi qaror qiladi: 1. Toshqinga qarshi favqulodda komissiya tarkibi ilovaga* muvofiq tasdiqlansin. 2. Joylarda toshqinlardan koʻrilishi mumkin boʻlgan zararning oldini olish va bartaraf etish ishlarini tashkil etish uchun shaxsiy javobgarlik Qoraqalpogʻiston Respublikasi Vazirlar Kengashi Raisi va viloyatlar, shaharlar, tumanlar hokimlari, vazirliklar, idoralar, korxonalar va tashkilotlarning rahbarlari zimmasiga yuklansin. 3. “Boshgidromet” boshqarmasi, Oʻzbekiston Respublikasi Davlat geologiya qoʻmitasi, Favqulodda vaziyatlar vazirligi toshqin suvlari, sel oqimlari oʻtadigan va koʻchki hodisalari yuz beradigan zonalarda xavfli uchastkalarni aniqlasinlar hamda ushbu zonalarda obyektlarni himoya qilish boʻyicha vazirliklar, idoralar va tashkilotlarga tegishli koʻrsatmalar bersinlar. 4. Oʻzbekiston Respublikasi Qishloq va suv xoʻjaligi vazirligi, “Davsuvxoʻjaliknazorat” inspeksiyasi bir oy muddatda toshqin boʻlishi mumkin boʻlgan zonalarda joylashgan suv omborlarining texnik holatini oʻrganib chiqsinlar va ularni toshqin suvlari toʻplanishini hisobga olgan holda toʻldirish yuzasidan tavsiyalar bersinlar. 5. “Boshgidromet” boshqarmasi, Oʻzbekiston Respublikasi Favqulodda vaziyatlar vazirligi, Qoraqalpogʻiston Respublikasi Vazirlar Kengashi hamda viloyatlar, shaharlar va tumanlar hokimliklari toshqin va sel boʻlishi mumkinligi toʻgʻrisida aholi oʻz vaqtida xabardor qilinishini taʼminlasinlar, zaruriyat boʻlsa aholi va mollarni xavfsiz zonalarga vaqtincha evakuatsiya qilish chora-tadbirlarini koʻrsinlar. 6. Vazirlar Mahkamasining 1992-yil 28-apreldagi 209-son qarorining komissiya tarkibiga oid qismi oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.R. Yunusov zimmasiga yuklansin.
HUKUMATLARARO BITIMNI TASDIQLASH TOʻGʻRISIDA
(resolution, 2000-03-30)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2000-yil 11-fevralda Gollandiya, Gaaga shahrida imzolangan Oʻzbekiston Respublikasi Hukumati bilan Niderlandiya Qirolligi Hukumati oʻrtasida bojxona ishlarida oʻzaro maʼmuriy koʻmaklashuv toʻgʻrisidagi Bitim; 2000-yil 2-martda Praga shahrida imzolangan Oʻzbekiston Respublikasi Hukumati bilan Chexiya Respublikasi Hukumati oʻrtasida ikki yoqlama soliqqa tortishning oldini olish hamda daromad va mol-mulk soliqlarini toʻlashdan bosh tortishni bartaraf etish toʻgʻrisidagi Bitim. 2. Oʻzbekiston Respublikasi Bosh vazirining birinchi oʻrinbosari B.S. Xamidov va tashqi ishlar vaziri A.X. Kamilovga mazkur hujjatlarda nazarda tutilgan Oʻzbekiston Respublikasining majburiyatlarini oʻz vaqtida bajarilishi ustidan belgilangan tartibda nazoratni taʼminlasin.
HUKUMATLARARO BITIMNI TASDIQLASH TOʻGʻRISIDA
(resolution, 2000-03-30)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 1996-yil 6-iyunda Buxarest shahrida imzolangan Oʻzbekiston Respublikasi Hukumati bilan Ruminiya Hukumati oʻrtasida avtomobil yoʻllarida tranzit tashish sohasida hamkorlik toʻgʻrisidagi Bitim tasdiqlansin. 2. Oʻzbekiston Respublikasi Bosh vazirining oʻrinbosari V.Yu. Atayev va Oʻzbekiston Respublikasi tashqi ishlar vaziri A.X. Komilov Oʻzbekiston Respublikasining mazkur Bitimda nazarda tutilgan majburiyatlarini oʻz vaqtida bajarilishi ustidan nazoratni taʼminlasinlar.